AOT ร่วงเฉียด 4% กูรูคาดเจอผลกระทบจีนประกาศลดค่าเงินหยวน
AOT ร่วงเฉียด 4% กูรูมองเจอผลกระทบจีนประกาศลดค่าเงินหยวน เนื่องจากนักท่องเที่ยวจีนมีสัดส่วน 26% ของนักท่องเที่ยวทั้งหมด โดย ณ เวลา 15.00 น.อยู่ที่ 274 บาท ลบ 10.00 บาท หรือ 3.52% มูลค่าการซื้อขาย 1.26 พันล้านบาท
11 ส.ค. 2558

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 15.00 น.อยู่ที่ 274 บาท ลบ 10.00 บาท หรือ 3.52% มูลค่าการซื้อขาย 1.26 พันล้านบาท โดยระหว่างวันราคาหุ้นแตะระดับต่ำสุดที่ 274 บาท และปรับตัวขึ้นแตะระดับสูงสุดที่ 287 บาท ขณะที่ดัชนีหุ้นไทยโดยรวมลบ 0.28%

บล.ธนชาต ระบุในบทวิเคราะห์(11 ส.ค.)ว่า การประกาศลดค่าเงินหยวนของธนาคารกลางจีน (PBoC) ส่งผลให้ค่าเงินหยวนอ่อนค่าลง -1.8% เทียบกับเงินดอลลาร์ฯ อย่างไรก็ดีค่าเอเชีย และค่าเงินบาทที่อ่อนค่าตามค่าเอเชีย ส่งผลให้ค่าเงินบาทแข็งค่าขึ้นไม่มากนักเมื่อเทียบกับค่าเงินหยวน และมองผลกระทบต่อ AOT (นักท่องเที่ยวจีนมีสัดส่วน 26% ของนักท่องเที่ยวทั้งหมด) ยังแนะนำ “ซื้อ” ในทางพื้นฐานด้วยเป้าหมาย 380 บาท โดยให้แนวรับ  275.00/272.00   แนวต้าน 280.00/285.00